
הוועדה המיוחדת לדיון בהצעת החוק בעניין השוויון בנטל בשירות הצבאי, בשירות האזרחי 
ובשוק העבודה להסדרת מעמדם של תלמידי הישיבות

19/02/2014

הכנסת התשע-עשרה
נוסח לא מתוקן

מושב שני
<פרוטוקול מס' 42>
מישיבת הוועדה המיוחדת לדיון בהצעת החוק בעניין

 השוויון בנטל בשירות הצבאי, בשירות האזרחי ובשוק העבודה 

להסדרת מעמדם של תלמידי הישיבות
יום רביעי, י"ט באדר א התשע"ד (19 בפברואר 2014), שעה 10:00
<סדר היום:>
<הצעת חוק שירות ביטחון (תיקון מס' 19 הוראת שעה) (שילוב תלמידי ישיבות), התשע"ג-2013>
דיון והצבעה בנושא העמידה במכסות הגיוס

נכחו:

<חברי הוועדה:> 
היו"ר איילת שקד
מרדכי יוגב

אלעזר שטרן

עפר שלח

זהבה גלאון

<מוזמנים:> 
	עדי אברהם
	–
	פרקליטות צבאית, משרד הביטחון

	אחז בן ארי
	–
	יועמ"ש, משרד הביטחון

	לירון דוד
	–
	משרד המשפטים

	יונתן נדב
	–
	משרד המשפטים

	שירה ברלינר
	–
	מנהלת תחום תעסוקת חרדים, משרד הכלכלה

	דקלה חורש
	–
	עו"ד, לשכה משפטית, משרד הכלכלה

	יואב ארבל
	–
	יועמ"ש, מנהלת שרות אזרחי לאומי

	מלכיאל דהן
	–
	מנהל תחום בקרה ופיקוח, מנהלת שרות אזרחי לאומי


<ייעוץ משפטי: >
עידו בן יצחק

יפתח שבת
<מנהלת הוועדה:>
לאה קריכלי
<רישום פרלמנטרי:>
סמדר לביא – חבר המתרגמים
<הצעת חוק שירות ביטחון (תיקון מס' 19 הוראת שעה) (שילוב תלמידי ישיבות), התשע"ג-2013>
דיון והצבעה בנושא העמידה במכסות הגיוס
<היו"ר איילת שקד:>
אנחנו מתחילים את הישיבה. אלעזר, אנחנו עושים הצבעה על הרביזיות ברצף ורוב הרביזיות שלך. 

בוקר טוב. אנחנו מתחילים עם ההצבעה על הרביזיות. 

<אלעזר שטרן:>
רגע, יש לי שאלות. 

<היו"ר איילת שקד:>
רגע, שנייה, אני היושב ראש של הוועדה. 

<אלעזר שטרן:>
אם את רוצה, אני יכול ללכת. אבל אם את רוצה שאני אבין על מה אני מצביע, אז תיתני לי את הזמן. ואם לא, אז תצביעי, אני אלך. את יכולה, יש לך את עֹפר, תצביעי על הרביזיה. 

<היו"ר איילת שקד:>
 - - - נימוקים להסתייגויות, אבל אם אתה רוצה לתת פתיחה, אז בסדר. 

<אלעזר שטרן:>
אני לא רוצה לתת פתיחה, אני רוצה להבין על מה אנחנו מצביעים, גם במסגרת הזאת. 

<היו"ר איילת שקד:>
אנחנו כרגע הולכים - - - 

<אלעזר שטרן:>
לא, תני לי, אני אשאל אותך. אני קראתי על מה את רוצה להצביע, אני יודע. לא משנה אם הרביזיה כרגע היא על ישיבות ההסדר או על דבר אחר, יש פה סוגיית יסוד שהיא מאוד מאוד מאוד לא ברורה וזה מעבר בין מסלולים. זאת אומרת על פניו הדבר המכוער הזה שעלול לצאת מהוועדה הזאת, שיכול להיות, ואני חושב שהכיוון לגבי החרדים הוא נכון, אבל המחירים שאנחנו משלמים פה בהזדמנות הזאת של בואו נסדר, תרשי לי לומר, לבית היהודי את כל המקומות הפוליטיים שלו, בצורה הכי מעוגנת שאפשר בחסות החוק, היא בעייתית בעיניי. 

עכשיו אני רוצה להסביר למה, בשני דברים. אחד, מצד אחד מה שכתוב בחוק שאתם רוצים שאני אהיה חתום עליו, 'ישיבה ציונית', לא הגדרנו מה זה, חוץ מזה שמי שבוגר בית ספר ממלכתי דתי יכול ללכת לשם. זאת אומרת תוצרים של החוק הזה שעכשיו הולכים להגביל אחרים, כשיש מסלול שרק משנה איפה למדת ואתה יכול ללכת אליו עד גיל 23, להבדיל אפילו ממסלול חרדי שאתה יכול ללכת עד גיל 21, ואז מתחילים בסיפור של המכסות. אני אומר לך את האמת, אני לא יודע איך בג"צ יאשר את זה - - -

<היו"ר איילת שקד:>
טוב, אלעזר, בוא - - -

<אלעזר שטרן:>
לא, שנייה, תני לי. 

<היו"ר איילת שקד:>
אלעזר, אתה חצי שנה מדבר כאן, אני מנהלת את הוועדה, אני מחליטה על סדר היום, אני אעשה - - -

<אלעזר שטרן:>
אבל עכשיו הגעת להצבעות, תני לי להגיד לך - - - 

<היו"ר איילת שקד:>
לא, תקשיב לי. אנחנו עכשיו נבצע את הרביזיות ואחר כך ניתן לך לדבר כמה שאתה רוצה, כי עד עכשיו מעולם לא - - - 

<אלעזר שטרן:>
אז תקראי לי כשאת - - - מה שאני רוצה להגיד לך - - -

<היו"ר איילת שקד:>
עד עכשיו מעולם לא מנעתי ממך לדבר. 

<אלעזר שטרן:>
איילת, תקשיבי לי. אין לי בעיה - - -

<היו"ר איילת שקד:>
אז בבקשה. 

<אלעזר שטרן:>
אני אומר לך את האמת, את יכולה להצביע, אני רק אומר לך דבר אחד, שתדעי, שיש פה לאקונה - - -

<היו"ר איילת שקד:>
אלה מסלולי גיוס, לא מסלולי פטור, אתה יודע את זה יפה מאוד. 

<אלעזר שטרן:>
אני לא יודע את זה. תקשיבי לי משהו. כשאת לא אומרת שאין מעבר בין מסלולים, לדוגמה, ואת מתחילה עכשיו לאשר מסלולים באופן סופי, את נותנת פה אנשים שיהיו במסלול אחד, עד גיל 21 או עד גיל 23, ויעברו אז למסלול הטבות אחר, ואנא אנו באים בהקשרים האלה. אז אם רוצים באמת לסדר בלי הגבלות קהל מצביעים של מישהו, בשביל לא לחזור עוד פעם לאותו דבר - בסדר, אבל אם את זה רוצים לעשות אחר כך, שמשלם המיסים הישראלי נושא בנטל הישראלי, יהיו כאלה - - - 

<היו"ר איילת שקד:>
טוב, בסדר. תגיש את הרביזיות למליאה. 

<אלעזר שטרן:>
שנייה אחת. זה את רוצה? בסדר. הנה, יש פה רוב. אני בקואליציה, אני אומר לך את הדברים האלה - - - 

<היו"ר איילת שקד:>
אלעזר, אתה אמרת לי אותם, אתה אומר אותם כבר חצי שנה, אנחנו בשלב הסיום כאן וכרגע אנחנו מצביעים על הרביזיות. 
רביזיה שלך על הסתייגות במקום 'ישיבת הסדר בשירות משולב', יבוא 'ישיבה שאינה ישיבה או ישיבה גבוהה או ציונית כהגדרתה בחוק זה'. מי בעד הרביזיה? מי נגד הרביזיה? הרביזיה נפלה. 

הצבעה
בעד הרביזיה - מיעוט
הרביזיה נפלה.
<אלעזר שטרן:>
איילת, תקראי לי כשיתחיל דיון. בסדר? אני לא מבין את ה - - - 

<היו"ר איילת שקד:>
אם אתה הולך, אני לא צריכה להחליט על הרביזיות. 

<אלעזר שטרן:>
אז הכי טוב יהיה. אני אלך, את לא צריכה - - -

<היו"ר איילת שקד:>
שירות משולב. בהגדרה 'שירות משולב' המלים 'בתנאים של שירות בלא תשלום' יימחקו. מי בעד הרביזיה? מי נגד? נפל. 
הצבעה
בעד הרביזיה - מיעוט
הרביזיה נפלה.
<עפר שלח:>
אם מגישי הרביזיות - - -

<היו"ר איילת שקד:>
אם מבקשי הרביזיות אינם אז אני לא צריכה את זה? 

<עפר שלח:>
הרביזיה היחידה היא שלי. אני לא אצביע עליה ואת תפילי אותה. בבקשה. 

<היו"ר איילת שקד:>
אז סיימנו עם הרביזיות של ההסדר? 

<עפר שלח:>
לא, יש רביזיה שלי. עליה צריך להצביע. את תפילי אותה. 

<היו"ר איילת שקד:>
יש גם של זהבה. 

של עפר שלח. מספר המשרתים בשירות משולב לא יעלה בכל שנת גיוס על 900. מי בעד הרביזיה? מי נגד? הרביזיה נפלה. 

הצבעה
בעד הרביזיה - מיעוט
הרביזיה נפלה.
חברת הכנסת זהבה גלאון, יש לך רביזיה. 

<עפר שלח:>
הסתייגות. 

<היו"ר איילת שקד:>
בסעיף 22 במקום '17 בחודש' יבוא 'מהתקופה האמורה בסעיף 15(א)'. 

<זהבה גלאון:>
גברתי, אני רוצה להשוות את השירות של חיילי ישיבות ההסדר לשירות של חיילים בסדיר. תקופת השירות, אני מתכוונת. 

<היו"ר איילת שקד:>
ואת עושה את זה גם לחיילי הנח"ל? 

<זהבה גלאון:>
לכולם. כולם צריכים ל - - -

<היו"ר איילת שקד:>
אבל הרביזיה שלך לא כוללת את חיילי הנח"ל. 

<זהבה גלאון:>
אז עכשיו הרביזיה שלי כוללת את זה, אני מוכנה לכלול גם את חיילי הנח"ל בזה. 

<היו"ר איילת שקד:>
אוקיי. מי בעד ההסתייגות של חברת הכנסת גלאון? מי נגד. ההסתייגות נפלה. 

הצבעה
בעד ההסתייגות - מיעוט
ההסתייגות נפלה.
סיימנו אנחנו מצביעים על הסעיף. 

<עידו בן יצחק:>
הערה לגבי הסעיף הזה. לגבי הישיבות הגבוהות הציוניות והישיבות הרגילות אנחנו קבענו שהרשימה תהיה בהתחשב בהמלצת הגופים הרלוונטיים והוספנו שם סעיף שאומר שאין בהוראות סעיף קטן זה כדי למנוע מישיבה לפנות לשר הביטחון בבקשה להיכלל ברשימת הישיבות. לשם ההרמוניה של החקיקה, כדי שאמירה כזאת תהיה בכל מקום שבו נקבעת רשימת ישיבות, אנחנו מציעים להוסיף את האמירה הזאת גם פה. 
<קריאה:>
איזה סעיף זה? 

<עידו בן יצחק:>
22א(ד). בגבוהות זה כבר אושר, בישיבות - - - 

<היו"ר איילת שקד:>
בסדר, לעפר ולי אין בעיה ואנחנו היחידים פה. 

אני מצביעה על סעיף 22א, ישיבות ההסדר, מי בעד? מי נגד? הסעיף עבר. 

הצבעה
בעד סעיף 22א - רוב
הסעיף נתקבל.
אני מגישה רביזיה? 

<עפר שלח:>
את היחידה שעוד לא הגשת. 

<היו"ר איילת שקד:>
אני מגישה רביזיה לעוד חצי שעה על ישיבות ההסדר. 

אנחנו צריכים להצביע עכשיו על לז, 'כבודה, מעמדה ושילובה'. 

<עפר שלח:>
יש גם הסתייגויות? 

<היו"ר איילת שקד:>
אנחנו הצבענו על הסעיף. 

<עידו בן יצחק:>
על הסעיף של אורח חייו החרדי הצבעת. ההצבעה אתמול התחילה ונקטעה באבה, אז אין לה תוצאות, לכן צריך לסיים להצביע בעצם. 

<עפר שלח:>
אז צריך להצביע על לז. הנוסח הוא 'מעמדה ושילובה', אין 'כבודה'.
<היו"ר איילת שקד:>
'לא ייפגע מעמדה ושילובה של יוצא צבא אישה בשירות ביטחון בשל שירותם של תלמידי ישיבות בשירות הביטחון על פי פרק זה'. מי בעד? מי נגד? 

הצבעה
בעד סעיף לז - רוב
הסעיף נתקבל.
הסעיף עבר, אני מגישה רביזיה. 
<קריאה:>
למה להגיש רביזיה? 

<היו"ר איילת שקד:>
כי מישהו אחר הגיש רביזיה, אני רוצה לגמור את זה. 

<יונתן נדב:>
וגם על הרביזיה שאמרת לפני דקה שאת מגישה? אותו דבר? 
<היו"ר איילת שקד:>
כן. 

טוב. מה עכשיו עושים? יש לנו עוד מה לעשות? 

<יונתן נדב:>
סליחה. אנחנו פשוט לא מבינים, הצבעתם בעד ואז רביזיה? 

<היו"ר איילת שקד:>
כן. מותר לעשות את זה. 

טוב. יש לנו עוד הסתייגויות חוץ משתי ההסתייגויות של חבר הכנסת פרוש? טוב, אז סיימנו, ניפגש בעוד חצי שעה. על סעיף תקופת הקבע ניפגש בארבע. 

<(הישיבה נפסקה בשעה 10:18 ונתחדשה בשעה 10:40.)>
<היו"ר איילת שקד:>
אנחנו עושים רביזיה על סעיף 22א. מי בעד הרביזיה? מי נגד? הרביזיה נפלה. 
הצבעה
בעד הרביזיה - מיעוט
הרביזיה נפלה.
רביזיה על סעיף לז. מי בעד? מי נגד? הרביזיה נפלה. 
הצבעה
בעד הרביזיה - מיעוט
הרביזיה נפלה.
נפגשים בארבע. 

<הישיבה ננעלה בשעה 10:41.>
